LISA 10

põhikooli 01.09.2015 õppekavale

**Õppetöö mitmekesistamiseks toimuvad tegevused**

(projekti-, õues- ja muuseumiõpe ning ekskursioonid ja õppekäigud)

|  |  |  |
| --- | --- | --- |
| **Ainevaldkond** | **Põhikooli riikliku õppekava põhjal** | **Planeeritavad tegevused** |
| **Eesti keel ja kirjandus** | Laiendatakse traditsioonilist õpikeskkonda (arvuti/multimeediaklass, muuseum, näitus, raamatukogu, ettevõtted, loodus jne);  rakendatakse õppetegevust toetavaid ja mitmekesistavaid õppevorme (ekskursioonid kirjanikega seotud paikadesse ning keele ja kirjandusega seotud asutustesse, kohtumised kirjanike ja tõlkijatega, loomekonkursid, konkurssideks valmistumine, projektõpe jne), pidades oluliseks sotsiaalse kompetentsuse saavutamist; | II kooliastmes õppekäik Kalevipoja muuseumisse  Õppekäik teatrisse |
| **Võõrkeeled** | Mitmekesistatakse õpikeskkonda: muuseumid, näitused, teater, kino, kontserdid, arvuti/ multimeediaklass, õpilasvahetus, õppereisid, kohtumised õpitavat keelt emakeelena kõnelejatega jne; |  |
| **Matemaatika** | Laiendatakse õpikeskkonda: arvutiklass, asutused, õuesõpe jm. |  |
| **Loodusained** | Laiendatakse õpikeskkonda: arvuti/multimeediaklass, kooliümbrus, looduskeskkond, muuseumid, näitused, ettevõtted jne.  Viiakse läbi õuesõpet, õppekäikude korraldamist ning osalemist loodus- ja keskkonnaharidusprojektides.  II kooliastmes võimaldatakse vähemalt kaks korda kooliastme jooksul osaleda keskkonnahariduskeskuse või loodusharidusega seotud üritusel.  III kooliastmes võimaldatakse kooli õppekava järgi vähemalt korra õppeaastas **igas loodusaines** õpet väljaspool kooli territooriumi (looduskeskkonnas, muuseumis või laboris). | I kooliastmes õuesõppetunnid kooli ümbruses, pargis ja veekogu ääres  Loodusharidust pakkuva keskuse külastamine  II kooliastmes kaks korda kooliastme jooksul muuseumisse, looduskeskusesse või looduskaitsealale;  osalemine loodusharidusega seotud üritustel;  õppekäik planetaariumi |

|  |  |  |
| --- | --- | --- |
| **Ainevaldkond** | **Põhikooli riikliku õppekava põhjal** | **Planeeritavad tegevused** |
| **Sotsiaalained** | Laiendatakse õpikeskkonda: sotsiaal-kultuuriline ja ajaloolis-kultuuriline keskkond (muistised, ehitised), arvuti/ multimeediaklass, asutused, muuseumid, näitused, raamatukogu, looduskeskkond, kohaliku omavalitsuse ja riigiasutused, ettevõtted, mittetulundusühingud, arhiivid jm;) võimaldatakse siduda õpet koolivälise eluga (kohtuda erinevate inimestega, kaasata vanemaid jne), et kogu ainekäsitlus oleks võimalikult elulähedane.  Kool võimaldab: korraldada õppe sidumiseks igapäevaeluga õpet ja õppekäike väljaspool klassiruumi (muuseumis, arhiivis, näitusel, raamatukogus jm) vähemalt kaks korda õppeaasta jooksul; | Ajalugu  Muuseumi/ arhiivi/ raamatukogu külastamine  II kooliastmes õppekäik Kalevipoja muuseumisse  III kooliastmes Riigikogu külastus  Meediaõpetus (gümnaasiumis)  Õppekäik meediaga seotud ettevõtetesse  ( ajalehetoimetus, raadio- ja telejaam, trükikoda jms) |
| **Kunstiained** | Rakendatakse nii traditsioonilisi kui ka tänapäevaseid info- ja kommunikatsioonitehnoloogiatel põhinevaid õpikeskkondi ning õppematerjale ja -vahendeid; kasutatakse mitmekesist õpikeskkonda: loodus- ja linnakeskkond, arvuti/ multimeediaklass, virtuaalkeskkond jne, käiakse õppekäikudel kontsertidel, teatrites, muuseumides, stuudiotes, muusikakoolides, looduses, näitustel, raamatukogudes jne; kasutatakse mitmekesist ja tänapäevast õppemetoodikat; seostatakse õppesisu näidetega nii Eesti kui ka maailma kunstist ja rahvakultuurist; leitakse tunnivälise loomingulise tegevuse võimalusi (koorilaul, solistid, ansamblid, orkestrid, näituste kavandamine, töötoad jms).  **Muusika:** Õppekäigud (sh virtuaalsed) kontserdipaikadesse, teatritesse ning muuseumidesse kujundavad õpilaste silmaringi ja muusikalist maitset, teadmisi kohalikust, oma riigi ja Euroopa kultuuripärandist ning nende rollist maailmas ja peamistest kultuurisaavutustest (sh popkultuurist). Muusikaõpetuse lahutamatuks osaks on kontserdielu korraldamine koolis, et õpilastel tekiks muusika kuulamise harjumus ning nad saaksid ürituste korraldamise kogemuse. | Muusika  Muusikalise lavateose/ kontserdi külastamine |

|  |  |  |
| --- | --- | --- |
| **Ainevaldkond** | **Põhikooli riikliku õppekava põhjal** | **Planeeritavad tegevused** |
|  | **Kunst:** Nii ajaloo kui ka nüüdiskunsti mõistmisele panevad aluse õppekäigud muuseumidesse, galeriidesse ja näitustele. Näidete valikul kunstiajaloost lähtutakse üldisematest teemadest ega taotleta kronoloogilise ülevaate andmist. Peamine on luua sild mineviku ja nüüdisaja nähtuste vahel. Kõigi teemade käsitlemisel tuuakse võimalikult palju näiteid kunstist ning visuaalsest kultuurist lähiümbruses ja Eestis. |  |
| **Tehnoloogia** | Laiendatakse õpikeskkonda (raamatukogu, arvuti/ multimeediaklass, looduskeskkond, ettevõtted, kooliõu, näitused, muuseumid jm); kasutatakse tänapäevaseid õppemeetodeid, sh aktiivõpet (loov mõtte- ja praktiline tegevus, projektõpe, uurimistööd, katsetused, nt erinevate materjalide ja ainete omadused, ürituste ja näituste korraldamine, internetipõhiste keskkondade kasutamine oma ideede ja töö tutvustamiseks ning eksponeerimiseks, mängud, arutelud, diskussioonid, väitlused jm); |  |
| **Kehaline kasvatus** | Laiendatakse õpikeskkonda (looduskeskkond, kooliõu, osavõtt spordivõistlustest ja/või tantsuüritustest võistlejana/pealtvaatajana/abilisena, spordi- ja/või tantsuürituste jälgimine erinevate meediakanalite vahendusel).  Kool võimaldab: kasutada suusarada ja/või uisuväljakut, terviserada ja ujulat; | Matk, spordivõistluse vaatamine  *Õuesõppetunnid kõigis ainetes*  *Õppefilmide vaatamine kõigis ainetes* |